เคเอสเคฯเปิดเกมรุก ปีหน้าปั๊มเบี้ยโต49%
เคเอสเคฯ เปิดเกมรุก ตั้งเป้าปีหน้าเบี้ยโต 41% ปั๊มให้ได้ 1,700 ล้านบาท
16 ก.ย. 2558

เคเอสเคฯ เปิดเกมรุก ตั้งเป้าปีหน้าเบี้ยโต 41% ปั๊มให้ได้ 1,700 ล้านบาท
นายพงษ์ภาณุ ดำรงศิริ ประธานเจ้าหน้าที่ฝ่ายบริหาร บริษัทเคเอสเค ประกันภัย (ประเทศไทย) เปิดเผยว่า ปีหน้าบริษัทตั้งเป้าทำเบี้ยให้ได้ 1,700 ล้านบาท เพิ่มขึ้น 500 ล้านบาท หรือเติบโต 41% เทียบกับปีนี้ที่คาดว่าจะทำเบี้ยได้ 1,200 ล้านบาท เติบโต 1-2% 
ทั้งนี้ กลยุทธ์สำคัญ คือ การนำกรมธรรม์อิเล็กทรอนิกส์มาใช้เพื่อเพิ่มความสะดวกรวดเร็วให้กับตัวแทนในการบริการลูกค้าและลดต้นทุน โดยมีตัวแทนใช้ระบบนี้แล้ว 40% เริ่มใช้กับแบบประกันรถยนต์ก่อน และปีหน้าจะขยายไปแบบประกันที่ไม่ใช่รถยนต์ (นันมอเตอร์) เช่น แบบประกันสุขภาพ รวมทั้งพัฒนาผลิตภัณฑ์ใหม่สำหรับความต้องการของลูกค้าเฉพาะกลุ่มมากขึ้น ล่าสุด คือ กรมธรรม์ “SMEอุ่นใจ” สำหรับเอสเอ็มอีขนาดสินทรัพย์ไม่เกิน 30 ล้านบาท 
สำหรับปีหน้า บริษัทตั้งเป้าเพิ่มสัดส่วนเบี้ยรถยนต์เป็น 72% และเบี้ยนันมอเตอร์ 28% เทียบกับปีนี้ที่มีเบี้ยรถยนต์ 75% และเบี้ยนันมอเตอร์ 25% และอนาคตต้องมีสัดส่วนเบี้ยรถยนต์ 70% และเบี้ยนันมอเตอร์ 30%